CELEX: 32022R0489
Language: lv
Date: 2022-03-25 00:00:00
Title: Komisijas Īstenošanas regula (ES) 2022/489 (2022. gada 25. marts), ar ko attiecībā uz darbīgo vielu flubendiamīda, L-askorbīnskābes, spinetorama un spirotetramāta apstiprinājuma periodiem groza Īstenošanas regulu (ES) Nr. 540/2011 (Dokuments attiecas uz EEZ)

28.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 100/7
               
            
         KOMISIJAS ĪSTENOŠANAS REGULA (ES) 2022/489
         (2022. gada 25. marts),
         ar ko attiecībā uz darbīgo vielu flubendiamīda, L-askorbīnskābes, spinetorama un spirotetramāta apstiprinājuma periodiem groza Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
         tā kā:
         
                     (1)
                  
                  
                     Komisijas Īstenošanas regulas (ES) Nr. 540/2011 (2) pielikuma B daļā ir norādītas darbīgās vielas, kuras apstiprinātas saskaņā ar Regulu (EK) Nr. 1107/2009.
                  
               
                     (2)
                  
                  
                     Ar Komisijas Īstenošanas regulu (ES) 2020/2007 (3) darbīgās vielas spirotetramāta apstiprinājuma periods tika pagarināts no 2024. gada 30. aprīļa līdz 2024. gada 31. jūlijam, spinetoramam un L-askorbīnskābei – no 2024. gada 30. jūnija līdz 2024. gada 30. septembrim, bet flubendiamīdam – no 2024. gada 31. augusta līdz 2024. gada 30. novembrim. Šie pagarinājumi bija nepieciešami, jo ar Komisijas Īstenošanas regulu (ES) 2020/1740 (4) par trijiem mēnešiem tika pagarināts tās dokumentācijas iesniegšanas termiņš, ar kuru pamato apstiprinājuma atjaunošanu. Tāpēc dokumentācijas iesniegšanas datumam bija jāpaliek tādam, kāds prasīts Komisijas Īstenošanas regulā (ES) Nr. 844/2012 (5), vienlaikus pieteikuma iesniedzējiem dodot laiku sagatavot un iesniegt dokumentāciju vajadzīgajā formātā.
                  
               
                     (3)
                  
                  
                     Attiecībā uz flubendiamīdu, L-askorbīnskābi, spinetoramu un spirotetramātu 3 gadu laikā pirms šīs regulas pielikumā noteiktā attiecīgā apstiprinājuma termiņa beigām netika iesniegti pieteikumi par apstiprinājuma atjaunošanu saskaņā ar Īstenošanas regulas (ES) 2020/1740 5. panta 1. punktu.
                  
               
                     (4)
                  
                  
                     Minēto darbīgo vielu apstiprinājuma periodu pagarināšana, kas paredzēta Īstenošanas regulā (ES) 2020/2007, vairs nav pamatota. Tāpēc ir lietderīgi noteikt, ka šo vielu apstiprinājumu termiņš beidzas dienā, kad to termiņš beigtos tad, ja pagarinājuma nebūtu.
                  
               
                     (5)
                  
                  
                     Tāpēc Īstenošanas regula (ES) Nr. 540/2011 būtu attiecīgi jāgroza.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 25. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 309, 24.11.2009., 1. lpp.
         
         
            (2)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
         
            (3)  Komisijas Īstenošanas regula (ES) 2020/2007 (2020. gada 8. decembris), ar ko attiecībā uz apstiprinājuma perioda pagarināšanu darbīgajām vielām 1-dekanolam, 1,4-dimetilnaftalīnam, 6-benziladenīnam, acehinosilam, Adoxophyes orana granulovirus, alumīnija sulfātam, amizulbromam, Aureobasidium pullulans (celmi DSM 14940 un DSM 14941), azadiraktīnam, Bacillus pumilus QST 2808, benalaksilam-M, biksafēnam, buprimātam, Candida oleophila (O celms), hlorantraniliprolam, dinātrija fosfītam, ditianonam, dodīnam, emamektīnam, flubendiamīdam, fluometuronam, fluksapiroksādam, flutriafolam, heksitiazoksam, imazamoksam, ipkonazolam, izoksabenam, L-askorbīnskābei, kalcija polisulfīdam (sērkaļķim), apelsīnu ēteriskajai eļļai, Paecilomyces fumosoroseus (celms FE 9901), pendimetalīnam, penflufēnam, pentiopirādam, kālija fosfonātiem, prosulfuronam, Pseudomonas sp. celmam DSMZ 13134, piridalilam, piriofenonam, piroksulāmam, kvinmerakam, S-abscizskābei, sedaksānam, sintofēnam, nātrija sudraba tiosulfātam, spinetoramam, spirotetramātam, Streptomyces lydicus celmam WYEC 108, taufluvalinātam, tebufenozīdam, tembotrionam, tiēnkarbazonam, valifenalātam un cinka fosfīdam groza Īstenošanas regulu (ES) Nr. 540/2011 (OV L 414, 9.12.2020., 10. lpp.).
         
            (4)  Komisijas Īstenošanas regula (ES) 2020/1740 (2020. gada 20. novembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009, un atceļ Komisijas Īstenošanas regulu (ES) Nr. 844/2012 (OV L 392, 23.11.2020., 20. lpp.).
         
            (5)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).
      
      
         
            PIELIKUMS
            Īstenošanas regulas (ES) Nr. 540/2011 pielikuma B daļu groza šādi:
            
                        1)
                     
                     
                        datumu 60. rindas “Spirotetramāts” sestajā slejā “Apstiprināšanas termiņa beigas” aizstāj ar “2024. gada 30. aprīlis”;
                     
                  
                        2)
                     
                     
                        datumu 66. rindas “L-askorbīnskābe” sestajā slejā “Apstiprināšanas termiņa beigas” aizstāj ar “2024. gada 30. jūnijs”;
                     
                  
                        3)
                     
                     
                        datumu 67. rindas “Spinetorams” sestajā slejā “Apstiprināšanas termiņa beigas” aizstāj ar “2024. gada 30. jūnijs”;
                     
                  
                        4)
                     
                     
                        datumu 74. rindas “Flubendiamīds” sestajā slejā “Apstiprināšanas termiņa beigas” aizstāj ar “2024. gada 31. augusts”.